ཕགས་གཞན་
གྱིས། །ཅི་དགོས་འཕགས་པའི་ལམ་གྱིས་ཅི་ཞིག་བྱ། །ཞེས་གསུངས་པ་ལྟར་ཡིན། གཞན་ཡང་
431

༄༅། །བོ་དོང་པཎ་ཆེན་གྱི་གསུང་འབུམ་ཆེན་མོ།
འཁོར་བ་ཚད་མས་གྲུབ་པ་ཞིག་ཡིན་ན། དེ་ཚད་མ་གཞན་གྱིས་སེལ་བ་ཡང་མི་ནུས་ཏེ། ཚད་
མས་ཚད་མ་འགོག་ན་ཐུག་མེད་དུ་འགྱུར་བའི་ཕྱིར་རོ།
།འོ་ནདེ་ལྟར་གསལ་བར་སྣང་གིན་
འདུག་པ་ཞེ་ན། སྣང་བ་ཙམ་གྱིས་ཡོད་པར་ག་ལ་འགྱུར་ཏེ། རྨི་ལམ་མམ། སྒྱུ་མའམ། སྨྱོན་པའི་
འཁྲུལ་སྣང་སོགས་ལ། ཁྱི་ལ་སོགས་པ་ཆེས་གསལ་ཞིང་དོད་པ་སྣང་ཡང་། གཉིད་སོགས་ཀྱིས་
བསླད་པའི་བློ་ངོར་ཤར་བ་ཙམ་ཡིན་གྱི། དོན་ལ་སྣང་དུས་དེ་ཉིད་ན་ཁྱིའི་སྤུ་ཉག་མ་གཅིག་དང་།
ཁྲག་ཐིགས་པ་གཅིག་ཀྱང་གྲུབ་མ་མྱོང་བ་ལྟར་རོ། །དེ་ལྟར་འཁྲུལ་སྣང་མ་གྲུབ་པ་ཐག་བཅད་
ནས། གཉུག་མ་གསལ་གདབ་ལ་ལུང་རིགས་གཉིས་ཀྱི་སྒོ་ནས་ངེས་ཤེས་བསྐྱེད་པ་ནི།
འོ་ན་
འཁོར་བའི་ཆོས་རྣམས་མེད་བཞིན་དུ་སྣང་བར་འདུག་པས། དེ་ལ་གཞན་པ་གྲུབ་པའམ། རྣལ་
མའི་ཆོས་ཤིག་ཡོད་དམ་ཞེ་ན། དེ་ནི་ཤིན་ཏུའང་ཡོད་དེ། སྣོད་ཐམས་ཅད་གཞལ་ཡས་ཁང་དང་།
བཅུད་ཐམས་ཅད་རྡོ་རྗེ་མི་ཤིས་པ་གསུམ་ལྡན་གྱི་ལྷའི་བདག་ཉིད་དུ་གདོད་མ་ནས་གནས་པ་
ཡིན། དེ་ལྟར་ལུང་ལས་ཤེས་ཏེ་མཁའ་འགྲོ་མ་ཀུན་སྤྱོད་ལས། འགྲོ་བ་འདི་ཀུན་སངས་རྒྱས་ང་
བདག་ཉིད། །གར་མཁན་དང་ནི་རི་མོ་བཟང་ལྟར་སྣང་། །གང་དུ་བདེ་ཆེན་ཞེས་བྱ་གཅིག་པུ་
ཉིད། །གཅིག་པུའི་ཉམས་དེས་དུ་མའི་གར་མཛད་དོ། །ཞེས་པ་དང་། བརྟག་པ་གཉིས་པར།
སེམས་ཅན་རྣམས་ནི་སངས་རྒྱས་ཉིད། །ཅེས་དང་། སློབ་དཔོན་དཔལ་འཛིན་གྱིས། གོང་བུར་
གནས་པའི་བདག་ཉིད་ཀྱི། །ལུས་འདི་བེམ་པོ་མ་ཡིན་ཏེ། །འདི་ནི་ཤས་མིན་ཁྲག་ཀྱང་མིན། །
དྭངས་ཤིང་གསལ་བའི་བདག་ཉིད་ཅན། །མ་འཁྲུལ་བླ་མའི་བཀའ་དྲིན་གྱིས། །གདོད་ནས་གྲུབ་
པར་ཤེས་པར་བྱ། །ཞེས་སོགས་རྒྱ་ཆེར་གསུངས། རིགས་པས་ཤེས་ཏེ། སེམས་ཅན་ཐམས་ཅད་
ཀྱི་རྒྱུ་ལ་མི་ཤིགས་པ་ཁྱད་པར་གསུམ་ལྡན་གྱི་ཁམས་ཟག་མེད་དེ་འདྲ་ཞིག་མེད་ན། སེམས་
ཅན་འཆི་བའི་དུས་སུ་སྣང་མཆེད་ཐོབ་གསུམ་འོད་གསལ
་གསུམ་འོད་གསལ་དང་བཅས་པ་འཆར་བ་དང་། དེ་ལས་
432

༄༅། །བཀའ་འབུམ་ཐོར་བུ་བཞུགས་སོ། །
༼༼ཇ༽
ལངས་པའི་བར་དོའི་ལུས་དྭངས་ཤིང་ཐོགས་པ་མེད་པ་དང་། དེ་ཤི་བའི་ནཱ་དས་མའི་མངལ་དུ་
ཐོགས་མེད་དུ་འཇུག་ནུས་པ་རྣམས་ཡོད་པ་མེད་པའི་ཕྱིར་དང་། གཞན་ཡང་སེམས་ཅན་གྱི་
རྒྱུད་མ་དག་པའི་དྲི་མ་ཁོ་ན་ཞིག་ཡིན་ན། ལམ་གྱིས་ལེགས་པར་སྦྱངས་པ་ལས་མཐར་གཏན་
མེད་དུ་འགྱུར་བ་མ་གཏོགས། རྫོགས་པའི་སངས་རྒྱས་ཀྱི་སྐུ་དང་ཡེ་ཤེས་སོགས་ཡོན་ཏན་
མཐའ་ཡས་པ་རྣམས་འབྱུང་བ་མེད་པའི་ཕྱིར་རོ། །དེ་ལྟར་ལུང་རིགས་ཀྱི་ངེས་ཤེས་བརྟན་པོ་
བསྐྱེད་ནས་དངོས་གཞི་དམིགས་རྣམ་དུ་དྲིལ་ནས་སྒོམ་པ་ལ། སྟན་བདེ་བ་ལ་ལུས་དྲང་བོར་
འདུག དལ་འབྱོར་རྙེད་དཀའ་སོགས་མདོར་བསྡུས་ཤིག་དྲན་པར་བྱས། ཐུན་གྱི་སྔོན་འགྲོ་ངོ་
བོ་བླ་མའི་རྣལ་འབྱོར་ཡིད་དང་འདྲེས་པ་རེ་སྒོམ། དེ་ནས་དངོས་གཞི། ཡི་དམ་གང་ཡིན་གྱི་
མངོན་རྟོགས་ཇི་ལྟ་བ་སྒོམ་པའམ། རྫོགས་རིམ་རང་གི་སྐབས་སུ་ནི། སྐད་ཅིག་གི་གཉུག་མའི་
ལྷ་ཉིད་དྲན་པར་བྱས་ཤིང་། བློ་འཇོག་པ་གཙོ་ཆེ་བ་ཡིན། གང་ལྟར་ནའང་། སྣོད་བཅུད་ཐམས་
ཅད་ལྷ་དང་ལྷ་མོའི་རང་བཞིན། དྭངས་ཤིང་གསལ་ལ་རྙོག་པ་མེད་པའི་བདག་ཉིད་ལ་བློ་བཞག་
པའི་སྒོ་ནས། འཁོར་བའི་གཟུགས་སྒྲ་དྲི་རོ་རེག་བྱ་དྲན་སྣང་ཐམས་ཅད་ལ་དམིགས་ནས་སྣང་
མེད་ཡིན་ཞེས་ཡིད་ཀྱི་བཟླས་པ་མ་ཎི་བགྲང་བགྲང་རྒྱུན་མི་འཆད་པར་བྱའོ། ་་ །གལ་ཏེ་ཡིད་
བཟླས་དེ་ཤོར་ན། འདིའི་སྐབས་སུ་སྒོམ་གཏོར་བ་ཡིན་པས་ཐུན་མགོ་ནས་བསྐྱར་ལ་བྱ་ཞིང་།
འཁོར་བ་མེད་སྣང་འབའ་ཞིག་ཏུ་ངེས་པའི་བློའི་ངོར་དེ་དང་མ་བྲལ་བཞིན་དུ། ཅུང་ཟད་ཀྱང་
བར་མ་ཆད་པར་ཡིད་བཟླས་བྱའོ། །དེ་ནས་ཐུན་གྱི་མཐར། ཡིད་ལ་ལས་མི་འཆོལ་བར། བྱིང་
རྨུགས་དང་འཕྲོ་རྒོད་ཀྱི་དབང་དུ་ཤོར་དོགས་ཀྱི་དྲན་ཤེས་དང་ལྡན་པས། མ་ཡོངས་ཙམ་དུ་
ལྷོད་གློད་ནས་ཡུག་རེ་ངལ་གསོ། དེ་ལས་ལངས་ནས་ཐུན་མཚམས་སུ་མེད་སྣང་ལ་བདེན་པར་
ས་སྡུག་བསྔལ་སྣ་ཚོགས་ཉམས་སུ་མྱོང་བའི་འགྲོ་བ་རྣམས་སྨྱོན་པ་དང་འདྲ་བར་མཐོང་
433

༄༅། །བོ་དོང་པཎ་ཆེན་གྱི་གསུང་འབུམ་ཆེན་མོ།
བའི་སྙིང་རྗེ་ཆེན་པོས་ཀུན་ནས་བསླངས་ཏེ། བསྐྱེད་རིམ་ལས་བརྗོད་ཕྱག་དང་སྐོར་བ་སོགས་
མཚན་བཅས་ཀྱི་དགེ་སྦྱོར་ལ་འབད་ཅིང་། སེམས་ཅན་ལ་དངོས་སུ་ཕན་ཇི་ལྟར་ཐོགས་པ་དང་།
སྨོན་ལམ་རྣམ་དག་འདེབས་པ་སོགས་ལ་ནན་ཏན་བྱའོ། །དེ་ལྟར་ཉིན་མོ་བསལ་བ་རྨི་ལམ་
མའི་རྣལ་འབྱོར་ལ་མཉམ་པར་བཞག་ནས། མཚན་མོ་སད་པ་སྤྲིན་མེད་ནམ་མཁའི་རྣལ་འབྱོར་
ནི། མཚན་མོའི་ཐུན་རྣམས་ལ། སྔོན་འགྲོ་སྔར་དང་འདྲ་བ་ལ། དངོས་གཞིའི་ཚེ། དག་པའི་སྣོད་
བཅུད་ཀྱི་སྟེང་དུའང་། ཤེས་རབ་ཀྱིས་རྣམ་པར་སྤྱད་ནས་སྣང་མེད་འབའ་ཞིག་ལ་འཇོག་པ་ཡིན་
ཏེ། དེ་ཡང་འདི་ལྟར་སྣང་བ་ཐམས་ཅད་བརྟགས་ན་ཉམས་དགའ་བ་ཙམ་ཡིན་གྱི། སོ་སོར་རྟོག་
པའི་ཤེས་རབ་ཀྱིས་བརྟགས་ན་སྐྱེ་བའི་དངོས་པོ་ཅུང་ཟད་ཀྱང་མེད། གལ་ཏེ་ཡོད་ནརང་གི་རྒྱུ་
ཞིག་པ་ལས་སྐྱེ་དགོས་པ་ལས་རང་རྒྱུ་དེ་མ་ཞིག་པའི་དུས་སུ་ནི་རང་འབྲས་མི་སྐྱེས་ཏེ། སྐྱེས་ན་
རང་རྒྱུ་མ་ཞིག་བཞིན་ཏུ་རང་འབྲས་སྐྱེས་པས་རྒྱུ་འབྲས་དུས་མཉམ་དུ་འགྱུར་བའི་ཕྱིར་དང་།
རང་རྒྱུ་ཞིག་ནས་འགག་པའི་དུས་སུའང་རང་འབྲས་མི་སྐྱེས་ཏེ། སྐྱེས་ན་དེའི་ཚེ་རང་རྒྱུ་ནི་
འགག་པས་རྒྱུ་མེད་ལས་སྐྱེས་པར་འགྱུར་བའི་ཕྱིར་རོ། །དེས་ན་དངོས་པོ་ཐམས་ཅད་དཔྱད་ན་
མ་སྐྱེས། མ་སྐྱེས་པས་ནམ་འགགས། མ་འགགས་པས་ན་སྟོང་ཉིད་ནམ་མཁའ་ལྟ་བུ་ཡིན་སྙམ་
དུ་ངེས་པ་བརྟན་པོ་དྲངས་ནས། དངོས་གཞིའི་ཚེ༑ དངོས་པོར་སྣང་བ་ཐམས་ཅད་ལ་དམིགས་
ནས། སྟོང་ཉིད་ཡིན་ཞེས་ཡིད་བཟླས་རྒྱུན་མི་འཆད་ཅིང་། ཤེས་རབ་ཀྱི་ངེས་ཤེས་དང་མ་བྲལ་
བར་བྱ། གལ་ཏེ་ཡིད་བཟླས་ཤོར་ན་ཐུན་བསྐྱར་ལ་སྐད་ཅིག་ཀྱང་མ་གཡེངས་པར་སྤྱད་དོ། །
ལུས་གནད་ལ་ཡུན་རིང་དུ་མི་ཟུག་པར་ཟུག་རྒྱུ་ལྟ་བུ་བྱུང་ན། དེའི་རྐྱེན་བྱས་ནས་ཐུན་བཏང་ན་
མི་རུང་བས། ལས་ཉིད་མེད་བཞིན་དུ་སྣང་བ་ཡིན་ན་དེའི་སྟེང་གི་ན་ཟུག་སོགས་ཀྱང་དཀའ་ལ་
གྲུབ་སྙམ་དུ་མི་བདེ་བ་དེ་ལ་ཟབ་སར་གང་རུང་གི་ལྟ་བ་རྐྱང་བའི་རྟེན་བྱས་ཏེ་སླར་འབད་དོ། །
434

༄༅། །བཀའ་འབུམ་ཐོར་བུ་བཞུགས་སོ། །
༼༼ཛ༽
ཐུན་གྱི་མཇུག་ཏུ་ལུས་སེམས་ཁོང་གློད། ཅི་ཡང་ཡིད་ལ་མི་བཤད་པར་ངལ་གསོ་བ་གོང་བཞིན་
བྱའོ། །ཁ་ཟས་ཀྱི་དུས་སུ། ཟས་ཀྱི་རྣལ་འབྱོར་ཁྱད་པར་ཅན་ལ་བརྗོད་པར་བྱ་ཞིང་། མཚན་མོ་
ཐུན་རྫོགས་ནས་གཉིད་ལོག་ཁར། འཆི་བ་ལམ་དུ་བྱེད་པའི་ཉལ་བའི་རྣལ་འབྱོར་ཐུན་མོང་མ་
ཡིན་པ་འདི་ལྟར་བསྒོམས་ཏེ། གཞོགས་གཡས་པ་འོག་ཏུ་བཅུག་ཅིང་ལུས་བདེ་བར་ཉལ་ནས།
དོན་ལ་འཆི་བ་མེད་ཀྱང་འཁྲུལ་སྣང་དུ་ཡོད་པས། ང་ལ་ཡང་འཆི་བའི་སྣང་བ་འཆར་བར་འདུག་
སྙམ་དུ་སེམས་པ་དང་། དེའི་རྟགས་དང་བོར་དུ་བ་ལྟ་བུ། དེ་ནས་སྨིག་རྒྱུ། མེ་འཁྱེར། མར་མེ།
མཁའ་སྣང་རྣམས་ཁྲ་བུན་གྱིས་རིམ་ཅན་དུ་ཤར་བར་བསམ། དེ་རྗེས་དཀར་ལམ་ཟླ་བ་ཤར་བ་ལྟ་
བུ་འབྱུང་། སྐུ་རྡོ་རྗེ་གསལ་གདབ། དེ་ནས་དམར་ལམ་ཉི་མ་ཤར་བ་ལྟ་བུ་འབྱུང་། གསུང་རྡོ་རྗེ་
གསལ་གདབ། དེ་ནས། གནག་ལམ་མཚམས་ཀྱི་མུན་པ་ལྟ་བུ་འབྱུང་། ཐུགས་རྡོ་རྗེ་གསལ་
གདབ། དེ་ནས་སྟོང་ཆེན་ཞི་བའི་འོད་གསལ་སྤྲིན་མེད་ཀྱི་ནམ་མཁའ་ལྟ་བུ་ཤར་བར་བསྒོམས་
ནས། སྔར་བཤད་པའི་སོར་རྟོག་གི་ཤེས་རབ་ཟབ་མོས་མུ་བཞིའི་འཛིན་པ་ཐམས་ཅད་བཅད་
ནས། ནངས་པར་གཞན་དོན་དུ་གཟུགས་ཀྱི་སྐུར་ལྡང་བར་བྱའོ་སྙམ་པའི་འཕེན་པ་དང་བཅས་
པས། ལྟ་བའི་ངེས་པ་མ་བྲལ་བཞིན་དུ་གཉིད་ལོག བར་སྐབས་སུ་སད་པའི་དུས་ཀྱང་། རྣལ་
འབྱོར་དེ་རྣམས་བསྐྱར་ཞིང་གསལ་གདབ་ལ་ཉལ་ལོ། །དེ་ལྟར་གུས་པ་དང་། རྒྱུན་དུ་སྦྱོར་བའི་
སྒོ་ནས་སྒོམ་པ་ལས། དངོས་པོར་འཛིན་པའི་རླབས་རགས་པ་རྣམས་སྲབ་པ་ཙམ་དུ་གྱུར། ཟབ་
གསལ་གྱི་ལྟ་བ་ལ། མྱོང་བ་དགའ་རབས་ཐོན་པ་ན། དེ་དག་བོག་དབྱུང་ཞིང་བསྟན་པར་བྱ་བའི་
ཕྱིར། རོ་སྙོམས་ཀྱི་ཉམས་ལེན་བྱ་ཚུལ་ནི་འཁོར་བའི་སྣང་བ་ཕལ་ཆེར་གཟུགས་སྒྲ་དྲི་རོ་རེག་
བྱར་འདུ་བས། དང་བོར་གཟུགས་ལ་གནད་དུ་བསྣུན་པར་བྱས་ཏེ་ཐུན་གྲངས་དང་ཐུན་གྱི་སྔོན་
འགྲོ་སོགས་སྔར་དང་འདྲ། དངོས་གཞིའི་ཚེ། དང་བོར་རང་གི་ཡུལ་དུ་གང་མི་འོང་བའི་ཤ་ཟ་
:
435

༄༅། །བོ་དོང་པཎ་ཆེན་གྱི་གསུང་འབུམ་ཆེན་མོ།
པའི་
སྲིན་པོ་སོགས་འཇིགས་ཤིང་ཡ་ང་བ་ཞིག་བསྒོམ། དེ་ཡིད་དུ་ཤར་ནས་གསལ་ཐེབས་པའི་ཚེ།
དེ་མེད་བཞིན་དུ་སྣང་བ་ལྟར་ཡིན་པར་ལྟ་བའི་ཐག་བཅད་ལ། དེ་ཐོག་ཏུ་ཉམས་ལེན་སྐྱང་ཚུལ་
སྔར་དང་འདྲ། དེ་ཡང་བར་ཆད་པའི་མྱོང་བ་ཐོན་པ་ན། ཤིན་ཏུ་འཇིགས་ཤིང་ཡ་ང་བའི་གནས་
གཉན་པོར་ཕྱིན་ལ་ལྟ་བའི་རྩལ་སྦྱང་། དེ་བཞིན་དགྲ་ལ་ཡང་དང་བོར། རྒྱོབ་སོད་སོགས་ཀྱི་སྒྲ་
མི་སྙན་ཞིང་འཇིགས་སུ་རུང་བ་ཡིད་ཀྱིས་བསྒོམས་ལ། དེ་ཉིད་གྲག་ཆ་ལྟར་གྲག་སྟེང་དུ་གཏན་
ལ་ཕབ་ནས་ལྟ་ཐོག་ཏུ་འཇོག དེ་ལ་བརྟེན་ནས། ངུ་ཅོ་སོགས་སྒྲ་ངན་པ་ཡོང་བའི་སར་ཕྱིནལ།
དངོས་སུ་སྦྱང་། དྲི་ལ་ཡང་དང་བོར། དྲི་ངན་མི་ཟད་པ་ཡིད་ཀྱིས་བསམས་ལ། མེད་སྣང་ཞེས་
འི་གནད་དུ་བསྣུན། དེ་ལ་བརྟེན་ནས་དྲི་ཤིན་ཏུ་མི་ཞིམ་པ་དངོས་སུ་བསྟེན་ཅིང་ཉམས་ལེན་
སྐྱོང་། རོ་ལའང་དང་བོར། ཡིད་ཀྱི་བསམ་པ་དང་། དེ་ལ་བརྟེན་ནས་རོ་མི་ཞིམ་ཆེད་དུ་ཟ་ཞིང་
རྩལ་སྦྱང་། རེག་བྱ་ལ་ཡང་དང་བོར། ཚོར་བ་ཤིན་ཏུ་རྩུབ་པའི་རེག་བྱ་བསྒོམས་ནས། གནད་དུ་
བསྣུན། དེ་ལ་བརྟེན་ནས་ཚེར་ཁྲོད་ལྟ་བུར་དངོས་སུ་བསྡད་ལ། ཟུག་རྔུ་རྩུབ་པོ་དེ་དག་རི་བོང་
གི་རྭ་དང་འདྲ་བར་མ་གྲུབ་པས། དེས་ཕན་པ་དང་གནོད་པ་གང་ཡང་མི་ནུས་པར་ལྟ་བ་ཟབ་
མོས་ཐག་བཅད་ཅིང་། ཉམས་ལེན་བསྐྱང་བར་བྱའོ། །རྗེས་ཐོབ་ཏུ་ཐུན་མཚམས་ཀྱི་བྱ་བ་སོགས་
སྔར་བཤད་པ་བཞིན་ཉམས་སུ་བླང་། དེ་ལྟར་བསྒོམས་པས། དངོས་འཛིན་མངོན་འགྱུར་རྣམས།
ཉལ་གྱིས་ཟློག་པར་གྱུར་པ་ན། སྔར་བཤད་པའི་ལྟ་བ་དེ་ཡང་དངོས་པོར་འཛིན་པ་སུན་འབྱིན་
པའི་ཕྱིར་ཡིན་པས། དེའི་རྗེས་སུ་སྟོང་འཛིན་བཟློག་པའི་དོན་དུ་མཉམ་ཉིད་ཀྱི་རྣལ་འབྱོར་
སྒོམ་པ་ལ། དང་བོ་ངེས་པ་བསྐྱེད་པ་ནི། མགོན་པོ་ཀླུ་སྒྲུབ་ཀྱིས། གལ་ཏེ་མི་སྟོང་ཅུང་ཟད་
ཡོད། །སྟོང་བ་ཅུང་ཟད་ཡོད་པར་འགྱུར། །མི་སྟོང་ཅུང་ཟད་ཡོད་མིན་ན། །སྟོང་བའང་ཡོད་
པར་ག་ལ་འགྱུར། །ཞེས་གསུངས་པ་ལྟར་མི་སྟོང་བའི་ཐ་སྙད་ལ་བརྟེན་ནས་སྟོང་བ་འཇོག སྟོང་
436

༄༅། །བཀའ་འབུམ་ཐོར་བུ་བཞུགས་སོ། །
༼༼ཛ༽
བའི་ཐ་སྙད་ལ་བརྟེན་ནས་མི་སྟོང་བ་འཇོག་པ་ཡིན་པ་ལས། ཆོས་གང་ཡང་མི་སྟོང་བ་གཏན་
ནས་མ་རྙེད་པ་དེའི་ཚེ། སྟོང་བའང་ག་ལ་རྙེད་དེ། རིང་བོ་བཞག་ཏུ་ཡེ་མ་རྙེད་ན། ཐུང་ངུ་འང་
བཞག་ཏུ་མེད་པ་བཞིན་ནོ། །དེ་ན་སྟོང་མི་སྟོང་བདེན་པ་རྫུན་པ་སོགས་ཐམས་ཅད་མཉམ་པ་
ཉིད་དུ་ངེས་པ་གཏིང་ཚུགས་པར་བྱས་ནས། ཉམས་ལེན་དངོས་ཀྱི་ཚེ། ཆོས་ཐམས་ཅད་མཉམ
པ་ཉིད་ཡིན། ཞེས་པ་ཡིད་བཟླས་ཅུང་ཟད་ཀྱང་མ་གཡེངས་པའི་སྒོ་ནས་བསྒོམ་མོ། །རྗེས་ཐོབ་
ཏུ་དེ་མ་རྟོགས་པའི་འགྲོ་བ་ལ་མཉམ་ཉིད་ཀྱི་ཆོས་བསྟན་པ་སོགས་བྱའོ། །རྣལ་འབྱོར་དེ་ལ་
བསྟན་པ་ཅི་རིགས་པ་ཐོབ་ནས། བརྗོད་མེད་ཀྱི་རྣལ་འབྱོར་རོ། །
སྒོམ་པ་ལ། དང་བོ་ངེས་པ་བསྐྱེད་པ་ནི། དེ་ལྟར་མཉམ་ཉིད་སྒོམ་པ་དེ་ཡང་སྟོང་
འཛིན་བཟློག་པའི་དོན་དུ་བསྟན་པ་ཡིན་གྱི། མཐར་ཐུག་དེར་འཛིན་པ་ནི་མི་རིགས་ཏེ། དེ་ལྟར་
ཆོས་གང་ལའང་མི་མཉམ་པའི་དངོས་པོ་གཏན་མ་རྙེད་པ་དེ་ཚེ་མཉམ་པ་ཉིད་ཀྱི་གྲུབ་པ་མ་
རྙེད་པ་ལྟ་ག་ལ་འགྱུར་ཏེ། ཕནཚུན་ལྟོས་པ་ཉིད་ཀྱི་ཕྱིར་རོ། །དེ་ལྟར་ངེས་ནས་མཉམ་བཞག་
དངོས་གཞིའི་ཚེ། ཆོས་ཐམས་ཅད་བརྗོད་དུ་མེད་པའོ། །ཞེས་ཡིད་ཀྱིས་བར་མ་ཆད་པར་བགྲང་
ཞིང་གཞན་དུ་སྐད་ཅིག་ཀྱང་མ་གཡེངས་པར་བྱའོ། །རྗེས་ཐོབ་ཏུ་གདུལ་བྱ་ལ་བརྗོད་མེད་ཀྱི་
ཆོས་སྟོན་པ་སོགས་ལྷུར་བླང་ངོ༌། །དེ་ལ་བསྟན་པ་ཅི་རིགས་པ་ཐོབ་ནས། རྣམ་པར་མི་རྟོག་པའི་
རྣལ་འབྱོར་པ་སྒོམ་པ་ལ། དང་བོ་ངེས་ཤེས་བསྐྱེད་པ་ནི། དེ་ལྟར་བརྗོད་མེད་ཀྱི་ལྟ་བ་དེ་ཡང་།
མཉམ་ཉིད་ཀྱི་འཛིན་པ་བཟློག་པའི་ཕྱིར་ཡིན་གྱི། མཐར་ཐུག་དེ་འཛིན་པའང་མི་རིགས་
ཆོས་འགའ་ཡང་བརྗོད་དུ་ཡོད་པ་མ་གྲུབ་པས། དེ་ལ་ལྟོས་ནས་བརྗོད་མེད་ཀྱང་ག་ལ་གྲུབ་སྟེ།
སྔར་བཤད་པ་བཞིན་ནོ། །དེ་ན་ཀླུ་སྒྲུབ་ཀྱིས། ཇི་སྲིད་ཡིད་ཀྱིས་རྣམ་གཡོ་བ། །དེ་སྲིད་བདུད་
ཀྱི་སྤྱོད་ཡུལ་ཏེ། །ཞེས་པ་ལྟར། ཡོད་པ་དང་། མེད་པ་དང་། གཉིས་ཀ་དང་། གཉིས་ཀ་མ་ཡིན་
437

༄༅། །བོ་དོང་པཎ་ཆེན་གྱི་གསུང་འབུམ་ཆེན་མོ།
པའང་མ་ཡིན་པ་སོགས། མཐའ་གང་དུ་བཟུང་ཡང་ཉེས་པ་དང་བཅས་པར་ལུང་རིགས་ཀྱིས་
བརྡར་ཤ་ལེགས་པར་ཆོད་པ་དང་།
མཉམ་བཞག་ངོ་བོའི་ཚེ་མུ་བཞིའི་འཛིན་པ་མཐའ་དག་ཚར་
ཆོད་ཅིང་ཉེ་བར་ཞི་བའི་སྒོ་ནས། གང་དུ་ཡང་མི་ལྟ། མི་བསམ། མི་མནོ། མི་དཔྱད། མི་རྟོག་
པར། རྩོལ་བྲལ་ལྷུག་པ་ཉིད་དུ་མ་གཡེངས་པར་བཞག་གོ །དེ་ཐམས་ཅད་ཀྱི་ཐུན་མཇུག་ཏུ་
ངལ་གསོ་བ་ནི་སྔར་དང་འདྲ་ལ། འདིར་ཡང་རྗེས་ཐོབ་ཏུ་འགྲོ་བ་ལ། རྣམ་པར་མི་རྟོག་པའི་
ཆོས་སྟོན་པ་སོགས་བྱའོ། །ཟབ་གསལ་ཟུང་དུ་འབྲེལ་བའི་ལྟ་ཁྲིད་ཟབ་མོ། རྗེ་བཙུན་གསང་
བས་བྱིན་གྱིས